Sredi svetovne dediščine Wachau leži mestna občina Dürnstein, ki jo zaznamujeta zgodovinsko mestno jedro z nekdanjim kapiteljskim samostanom in ruševinami gradu, kjer je bil nekoč zaprt Rihard Levjesrčni. Občina Komen se nahaja v osrčju več tisoč let stare kulturne krajine Kras, znana je po edinstveni naravi, bogati kamniti arhitekturi, vinogradništvu in zgodovinskem središču Štanjel z znamenitim Ferrarijevim vrtom. Obe občini združujeta arhitekturna in zgodovinska dediščina, umetnost suhozidne gradnje, kakovostna vina, kulinarika ter živahno kulturno življenje, obenem pa si prizadevata za ohranjanje žive tradicije in kulturnih vrednot za prihodnje generacije.

Turizem in kultura naj povežeta ti dve evropski krajini ter tako postaneta zgled za skupno Evropo. Na podlagi številnih skupnih vrednot in značilnosti želita občini razvijati sodelovanje, izmenjavati izkušnje ter utrjevati vezi med prebivalci v duhu evropskega povezovanja.

**Občina Komen (Republika Slovenija) in Občina Dürnstein (Republika Avstrija) sklepata**

**SPORAZUM O POBRATENJU**

**ter se dogovorita,**

* da vzpostavita trajno pobratenje, ki temelji na načelih medsebojnega spoštovanja, sodelovanja in solidarnosti,
* da si bosta prizadevali za redno izmenjavo znanja, izkušenj in dobrih praks na področjih kulture, turizma, izobraževanja, varovanja naravne in kulturne dediščine ter trajnostnega razvoja,
* da bosta spodbujali sodelovanje med društvi, šolami, organizacijami in posamezniki z namenom krepitve vezi med prebivalci obeh občin,
* da se bosta redno obiskovali ter obeleževali pomembne dogodke skupaj,
* da bosta sodelovali pri skupnih projektih, ki prispevajo k razvoju lokalnih skupnosti ter evropskemu povezovanju.

Ta sporazum je simbol prijateljstva med obema občinama.

|  |  |
| --- | --- |
| Datum: | Datum: |
| Občina KomenMag. Erik Modic, župan | Občina DürnsteinJohann Riesenhuber, župan |